የታሪክ፣ የሕግ እና የፖለቲካ ማስረጃዎች እና አጀንዳዎች ተቀምጠው በዚህ ጉዳይ ላይ መሬት የረገጠ ዘላቂ መፍትሔ ማምጣት የሚችል ተከታታይ ውይይት መደረግ አለበት። ከሁለቱም ፅንፍ ጉዳዩን ለፖለቲካ ፍጆታ ብቻ ከተውነው እነሱ ምርጫ ሊያሸንፉበት ይችሉ ይሆናል። የሕዝብ ጥያቄ ግን አይመለስም። የሀገራችን ፖለቲካ ባህል በአመዛኙ በአሻጥር፣ በግል ፍላጎቶች እና በቡድን ጥቅም ወገኝተኝነት፣ እውነት እና ፍትሕ ሳይሆን ማንነት እና ተከትለውትንየሚመጡ ጉዳዮች ተዓማኑነት የሚያገኙበት ነው። ይህ የዘውጌ ብሔርተኛውን ብቻ ሳይሆን “የአንድነት ኃይል” በሚባሉ ቡድኖች ዘንድም በእኩል የተስፋፋ ነው። ይህ ባህል በሰክነ እና በሰለጠነ መልኩ በሚደረግ፣ የጋራ ተጠቃሚነትን በሚያረጋግጥ፣ አህጉራዊና ዓለምአቀፋዊ የወቅቱን ነገረፖለቲካል ኢኮኖሚ ግንዛቤ ውስጥ ባስገባ ተራማጅነት ባለው ውይይት እና ምክክርን መሠረት ባደረገ የፖለቲካ ባህል መተካት አለበት። ለዚህ ደግሞ ከአዲስ አበባ ጉዳይ ብንጀምር ጥሩ ይመስለኛል። ያለውፉትን፣ አሁን ያለውን ሁኔታ እና የነገ ነገርን በዘለቄታነት የሚፈታ የዘመናዊ ከተማ እድገትና አስተዳደርን መሠረት ያደረገ እና የሀገራችንን እና የከተማይቱን ሁናቴ ግምት ውስጥ ያስገባ ፍትሐዊ የፖሊሲ ማዕቀፍ መዘጋጀት አለበት ብዬ አምናለሁ።